Fatisk kommunikasjon

Fatisk kommunikasjon (fra engelsk phatic, i forbindelsen phatic communion, «språklig samvær, språklig fellesskap») er en term som anvendes av antropologen Bronisław Malinowski i uttrykket fatisk kommunion. Fatisk betyr egentlig samvær gjennom tale og brukes om språklig kommunikasjon hvis hovedfunksjon er å opprettholde sosial kontakt. Fatisk er avledet fra det greske ordet phatos, «talt, det kan bli sagt» (fra phanai, «å snakke, si»). Fatiske ord for kommunikasjon kan være «samtale», «kaldprat», «småprat» eller «tørrprat». For eksempel kunne forfatteren Paal Brekke formulere «du mener ikke noen ting. Du bare kaldprater inni deg».

Roman Jakobson definerte seks språkfunksjoner (eller kommunikasjonsfunksjoner) avhengig av hvilken virkning av verbal kommunikasjon som kunne beskrives. I dette arbeidet var Jakobson påvirket av Karl Bühlers organonmodell og han tilføyde den poetiske, fatiske og metaspråklige funksjon.

John Langshaw Austin definerer fatisk om det å ytre et ord eller en setning som en del av fonetikken (the phatic act).

Referanser

Litteratur 
 
 

Antropologi
Lingvistikk